b'\n_START_ARTICLE_\nRetijske Alpe\n_START_SECTION_\nLega\n_START_PARAGRAPH_\nRetijske Alpe le\xc5\xbeijo ve\xc4\x8dina v \xc5\xa1vicarskem kantonu Graub\xc3\xbcnden vzhodno od prelaza Spl\xc3\xbcgen. Potekajo skozi Engadin v severnem delu (najvi\xc5\xa1ji vrh: Piz Linard, 3411 m), skozi Lihten\xc5\xa1tajn in avstrijski zvezni de\xc5\xbeeli Predarlska in Tirolska z ju\xc5\xbenim lo\xc4\x8denim delom (najvi\xc5\xa1ji vrh: Piz Bernina, 4049 metrov), ter tudi italijanske pokrajine Sondrio, [[Ju\xc5\xbena Tirolska] in Trentinsko - Zgornje Poadi\xc5\xbeje\n_START_SECTION_\nNadaljnja razdelitev\n_START_PARAGRAPH_\nV Retijske Alpe sodi skupina Bernina, Albula Alpe, Livignjske Alpe, skupina Umbrail, skupina Sesvenna, Silvretta in R\xc3\xa4tikon, skupina Brenta._NEWLINE_V\xc4\x8dasih so sem pri\xc5\xa1tevali tudi Alpe Plessur._NEWLINE_Po italijanski delitvi (CAI - Club Alpino Italiano) se Retijske Alpe nahajajo tudi ju\xc5\xbeno in se raztezajo proti vzhodu navzdol do prelaza Timmelsjoch. Nato pre\xc4\x8dijo skupino Bernina-Livigno, tudi ju\xc5\xbeno od Valtellina, kjer se nahajajo Alpi Orobiche, Ortlerske Alpe z Sobretto in Sesvenno, in Oetztalske Alpe (Alpi Venoste).\n_START_SECTION_\nPokrajina\n_START_PARAGRAPH_\nV ju\xc5\xbenem delu se med reko Inn in prelazom Ofenpass, v kantonu Graub\xc3\xbcnden nahaja \xc5\xa0vicarski narodni park. Je od leta 1979 UNESCO-v biosferni rezervat in s svojim sedanjim obmo\xc4\x8dja v dr\xc5\xbeavi 170,3 km\xc2\xb2 tudi najve\xc4\x8dje ohranitveno obmo\xc4\x8dje. _NEWLINE_V Retijskih Alpah je najve\xc4\x8dji italijanski ledenik Adamello.\n_START_SECTION_\nRastlinstvo in \xc5\xbeivalstvo\n_START_PARAGRAPH_\nRastlinstvo je zelo raznoliko in obsega veliko za\xc5\xa1\xc4\x8ditenih vrst, kot so planika in nekatere vrste svi\xc5\xa1\xc4\x8dev. V iglastih gozdovih so prisotni (bor, jelka in macesen), ki imajo idealno okolje za svojo rast._NEWLINE_\xc5\xbdivalstvo je prav tako bogato s predstavniki: navadna veverica, velika podlasica, srna, navadni jelen, alpski kozorog, gams in, \xc4\x8deprav v zelo majhnem \xc5\xa1tevilu, volk in rjavi medved. Tu \xc5\xbeivijo \xc5\xa1tevilne ptice: orli, sokoli, kanja, mala uharica, \xc4\x8duk, \xc5\xbeolne.\n_START_SECTION_\nPomembnej\xc5\xa1a naselja\n_START_PARAGRAPH_\n\xc5\xa0tevilo prebivalcev v tej regiji se zmanj\xc5\xa1uje. Nekaj ve\xc4\x8djih mest: Sondrio, Chiavenna, Morbegno, Tirano, Sondalo, Grosio, Bormio, Livigno, Edolo, Ponte di Legno, Vipiteno, Merano, Saint Moritz, Innsbruck._NEWLINE_Prelaz Maloja povezuje pokrajini Sondrio in Engadin, prelaz Bernina Tirano z Engadinom in Valtellino, prelaz Reschen Vinschgau z avstrijsko Tirolsko; sem se pri\xc5\xa1teje na italijanskem ozemlju \xc5\xa1e prelaz Stelvio, prelaz Tonale in prelaz Aprica.'